อัพเดท 19 หุ้นเด่นเตรียม Outperform หลังเป้าการเมืองไทยชัดเจน
โบรกฯแนะซื้อ 19 หุ้นที่คาดว่าจะ Outperform หลังประชามติชัดเจน
8 ส.ค. 2559

บล.ธนชาต ระบุในบทวิเคราะห์ (8 ส.ค.) ว่า การทำประชามติ “ผ่าน” ร่างรัฐธรรมนูญเมื่อวานนี้ 61.4% ทำให้ความชัดเจนทางการเมืองเพิ่มขึ้น นอกจากนี้ 1) สภาพคล่องในตลาดเงิน-ทุน โลกที่สูงหลัง BOE กลับมาใช้มาตรการ QE อีกครั้ง 2) แม้ตัวเลขการจ้างงานนอกภาคเกษตรสหรัฐฯ เพิ่มขึ้น 255,000 ตำแหน่งในเดือน ก.ค.ดีกว่าคาด แต่คาดว่าดอกเบี้ยสหรัฐฯ จะไม่ขึ้นเร็ว และ 3) Earnings Driven หลังนักวิเคราะห์มีมุมมอง “บวก” ต่อแนวโน้มกำไรบริษัทจดทะเบียนดีขึ้น และมีการปรับเป้าหมายพื้นฐานอย่างต่อเนื่องในช่วงหลายเดือนที่ผ่านมา ประเมินเป้าหมายระยะสัปดาห์ 1,550 และสิ้นปี 1,620 จุด
ทั้งนี้แนะนำ “ซื้อ” กลุ่มหุ้นที่คาดว่าจะ Outperform หลังประชามติชัดเจน
1) เป้าหมาย Fund Flow : ADVANC, PTT, KBANK, AOT, KTB และ SCC
2) Sentiment การบริโภคดีขึ้น : BJC (ลุ้นเข้า MSCI), CPALL, HMPRO, GLOBAL, QH (ราคาต่ำกว่า NAV ที่ 3.60 บาท มากไป) และ MINT 
3) เร่งลงทุนโครงสร้างพื้นฐาน และรับซื้อไฟฟ้าพลังงานทางเลือก : CK, STEC, SEAFCO, ILINK (งานวางเคเบิ้ลใต้น้ำ และงานสุวรรณภูมิ), EA, TPCH (Upside จากการเปิดประมูลรับซื้อไฟฟ้า) และ BWG